Source: http://rongu.edu.ee/?page=219
Timestamp: 2017-08-22 03:35:58+00:00
Document Index: 3836622

Matched Legal Cases: ['§ 1', '§ 2', '§ 3', '§ 4', '§ 5', '§ 6']

Auvilistlane
Auvilistlase valimise kord
Rõngu Keskkooli auvilistlase valimise kord
§ 1. Eesmärgiga tänada ja tunnustada ajaloolisest Rõngu kihelkonnast pärit või Rõngu mail tegutsenud teenekaid inimesi, valitakse kord viie aasta jooksul (kohaliku hariduselu juubeli eel) Rõngu Keskkool auvilistlast.
§ 2. Rõngu Keskkooli auvilistlase nimetuse võib omistada Rõngu Keskkooli (või mõne teise nime all siinkandis tegutsenud õppeasutuse) vilistlasele tema silmapaistva tegevuse eest teadus-, haridus-, kultuuri- või ühiskonnaelus.
§ 3. Rõngu Keskkooli auvilistlase nimetuse võib omistada inimesele, kes pole õppinud ajaloolisel Rõngu territooriumil asunud õppeasutuses, kuid vastab vähemalt ühele järgnevatest kriteeriumitest:
3.1. auvilistlane on päritolult seotud Rõngu piirkonnaga ning tal on olulisi kordaminekuid Eesti teadus-, haridus-, kultuuri-, spordi- või ühiskonnaelus;
3.2 auvilistlane on oma tegevusega andnud märkimisväärse panuse Rõngu hariduselu edendamisse;
3.3. auvilistlane on lasterikka pere lapsevanem, kelle lapsed (vähemalt 3) on olnud silmapaistvad Rõngu Keskkooli õpilased.
§ 4. Auvilistlase kandidatuuri ülesseadmine:
4.1. auvilistlase kandidatuuri esitamise õigus on direktoril, õppenõukogu liikmetel, õpilasesinduse liikmetel, hoolekogu liikmetel, vilistlaskogu liikmetel;
4.2. auvilistlase kandidatuur esitatakse kirjalikult (sisaldab põhjendust, miks kandidaat väärib auvilistlaseks nimetamist);
4.3. auvilistlase kandidatuuri esmane arutelu toimub õpetajate üldkoosolekul.
§ 5. Auvilistlase valimine:
5.1. auvilistlane valitakse õpetajate üldkoosolekul lihthäälteenamusega;
5.2. õpetajate üldkoosolekul valituks osutunud auvilistlase kandidaadist/kandidaatidest teavitab direktor hoolekogu liikmeid;
5.3. hoolekogul on võimalus 3 tööpäeva jooksul peatada esitatud kandidaadi kinnitamine auvilistlaseks (kirjaliku põhjenduse alusel), nimetatud juhul läheb auvilistlase kandidatuur hääletusele hoolekogusse;
5.3. auvilistlane kinnitatakse direktori käskkirjaga.
§ 6. Auvilistlaseks valitu nimi kantakse kooli veebilehele, hariduselu juubeliaastapäeva pidulikul aktusel kingitakse auvilistlasele vastavasisuline tunnistus ning Rõngu Keskkooli tekkel või laualipp.
Rõngu Keskkool, Puiestee 19, Rõngu 61001, Rõngu vald, Tartumaa | Reg. nr: 75007675 | Tel: 7459438, 53401469 | kool@rongu.edu.ee